Siiri Sisask

Siiri Sisask (sündinud 21. septembril 1968 Raplas) on eesti laulja, näitleja ja helilooja, 2003–2007 Riigikogu liige. Tema loodud ja esitatud laulu "Mis maa see on" (Peeter Volkonski sõnadele) laulis veel laiemalt tuntuks 2011. aasta noorte laulupeo "Maa ja ilm" ühendkoor. 1998. aastal asutas Sisask MTÜ Saagu Valgus, mis seisis heategevuslikus korras hea klassiruumide kvaliteetse valgustuse eest ja aitas hankida koolidele muusikariistu. Kuni 2016. aastani pidas ta Raplas heategevuspoodi, millega toetati vaesuses kasvavaid lapsi. Sisaskit huvitab budism. 1970. aastate lõpus ja 1980. aastate alguses õppis Sisask Vääna mõisa internaatkoolis (praegune Vääna lasteaed-algkool). Hiljem õppis ka Keila I keskkoolis. 1987. aastal lõpetas Sisask Tallinna 1. Õhtukeskkooli. Ta on õppinud 2005. aastal Kõrgemas Usuteaduslikus Seminaris ja täiendanud end 2006. aastal keskuses George C. Marshall European Center for Security Studies Saksamaal. Siiri Sisask on esinenud ansamblitega Ruja ja Vitamiin ringreisidel Venemaal ning solistina reisilaevadel. Ta enda sõnul pärinebki tähtis osa ta haridusest elukoolist: "Õppisin palju Urmas Alenderi kõrvalt. Tema oligi mu esimene lauluõpetaja. Lisaks Venemaa avaruste nägemine! Sõitsin Venemaa 16-17-aastaselt nii lennuki kui kollase Ikaruse bussiga risti-põiki läbi." Muusikalisest koostööst kitarristi ja muusikateadlase Boris Björn Baggeriga sündis 1996.-1997. aastal album "1st Acoustic Graffity" ning algas Sisaski 15 aastat väldanud karjäär Saksamaal, kus ta on ka hiljem musitseerinud koos pianist Kristjan Randaluga. Siiri Sisask on kirjutanud laule, filmi- ja muusikalavastuste muusikat, aga ka raamatuid ja laulusõnu. 1997. aastal korraldas Sisask Pärnus Pärnu Uue Kunsti Muuseumis maalinäituse. Korraldamisel aitas teda Mark Soosaar. 2022. aastal avati tema fotonäitusega "Siin ja seal" Raplas Naiste Ööde Filmifestival (NÖFF). 2023. aastal osales ta saatesarjas "Laula mu laulu". Siiri Sisask on hääleliigilt alt. Ta tegi lauljadebüüdi 1985. aastal Eesti Televisiooni võistluslikus muusikasaates "Kaks takti ette", esitades Raimond Valgre loomingut. Ta on laulnud ka paljude teiste heliloojate loodut, kuid ajapikku keskendunud aina rohkem enda loomingu esitamisele. Juba tema esimese täispika autorikontserdi kava koosnes ta enda muusikast, laulusõnad aga kõlasid peale emakeele inglise, prantsuse, vene ja tiibeti keeles. Tema 2001. aasta teatraalsed kontserdid toimusid Eesti teatrisaalides, saateansamblisse kuulusid Taavo Remmel, Tanel Ruben, Taavi Kerikmäe ja Meelis Unt. Niinimetatud poole-elu-kontserdil kõlas ka tema 1993. aastast pärit menulugu "Ma ei maga ja ma ei söö". Sisask on kirjutanud ka teatri- ja show-muusikat. 1998 tantsu- ja muusikasõu "Being and Nothingness". Koostöös Peeter Vähi ja tantsutrupiga Fine 5. Tekst: Siiri Sisask, muusika: Peeter Vähi, Siiri Sisask. 2001 lavastus "Neli kuningat" – Laulik (muusika: Siiri Sisask, tekst: Kati Murutar) 1993 "Hold Me, Wind/We'll Meet Another Time" Madam Siree 1998 "Mis maa see on" koos Ultima Thulega, Fugata Records 2002 "Jälg" Zupping 2003 "Laulud hingest..." koos Revalia Kammermeeskooriga, Global Music Group 2003 "Ürg ja jõud" 2003 "We've Been A While" 2005 "Kuu lõhn" Siiri Sisask, OÜ Su Music 2006 "Teine jälg" Finetone Music 2009 "11" Finetone Music 2010 "Lingua mea" Jazz'n'Arts 2012 "Hommikupuu" 2016 "Kuristi kohal" DVD 2005 "Ole mu palve" koos Revalia Kammermeeskooriga, Eesti Raadio 1988 kabaree Revalia hotellis Tallinn – solist 1990 baar-varietee Tallinn, Harju tn 6 – solist 1992 varietee Gloria – solist 1999 kabaree-klubi Park – solist 2002 revüüteater Bel-Etage – solist 1989 "Jeanne D'Arc ja jumal vikerkaarel" – Jeanne D'Arc 1995 "Marlene" – Marlene Dietrich 1998 "Mahtra sõda" – Juliette Marchande 1999 "Irma La Douce" – Irma 2000 "Sugar" – Sugar 2001 "No-No Nanette" – Lucille Early 2001 "Neli kuningat" – Laulik (muusika: Siiri Sisask, tekst: Kati Murutar) 2001 "Cabaret" – Sally Bowles 2002 "Evita" – Evita Perón Sisask on näidelnud nii mängufilmides kui ka paaris telesarjas. Temast endast ja ta loomingust on Mark Soosaar teinud 2006. aastal dokumentaalfilmi "Hääl maa ja taeva vahel". 1982 "Arabella mereröövli tütar" – Arabella hääl / Tallinnfilm 1984 "Karoliine hõbelõng" – kammerneitsi / Tallinnfilm 1985 "Naerata ometi" – lastekodutüdruk Siiri / Tallinnfilm 1987 "Saja aasta pärast mais" – Vilhelmine Klementi / Tallinnfilm 1988 "Varastatud kohtumine" – Sirje sõbranna 1986 "Õnnelind flamingo" – tüdruk, Vahuri pruut / Eesti Telefilm 1992 "Armastuse lahinguväljad" – sekretär 1994 "Mullikesed" – Siiri / Eesti Televisiooni draamasari 1996 "Veri" – abikaasa / ETV draamasari 2003 "Laulud hingest" – Siiri Sisask ja Revalia Kammermeeskoor / ETV muusikavideofilm 2007–2008 "Taarka" – Taarka / Exitfilm 2007–2008 "Retked Eestis" – saatejuht / Soome YLE 2 telesari Siiri ja Jost Sisask. "Head ööd, maga hästi!" Muinasjutud. Nõiaraamat 2002. Siiri Sisask. "Mismoodi ma seda maailma armastan". Luuletused. Pilgrim 2016. Siiri Sisask. "Südame hääl". Mõtisklused. Pilgrim 2016. Siiri Sisask. "Hästijätt". Petrone Print 2018; e-raamatuna 2024. 1997 – maalinäitus Pärnu Uue Kunsti Muuseumis 1998 – maalinäitus "Olen tolerantne" Tartu Illegaardi galeriis ja Pärnu Uue Kunsti Muuseumis 2016 – maalinäitus "Kaevu põhjas" Haus Galeriis ja Rapla restorani Park galeriis 2022 – fotonäitus "Siin ja seal" Naiste Ööde Filmifestivalil Rapla kinos Siiri Sisask oli aastatel 2003–2006 erakonna Res Publica liige ja 2006–2007 Isamaa ja Res Publica Liidu liige. 2003. aasta Riigikogu valimistel kandideeris ta valimisringkonnas nr 4 (Harju maakond ja Rapla maakond), kogus 1391 häält, valituks ei osutunud, kuid sai Taavi Veskimäe asendusliikmena riigikogu liikmeks 7. oktoobril 2003. 2005. aasta kohaliku omavalitsuse volikogude valimistel kandideeris Sisask Kaiu vallas ja osutus 33 häälega erakonna Res Publica nimekirjas valituks. 2011. aasta Riigikogu valimistel kandideeris ta üksikkandidaadina valimisringkonnas nr 4 (Harju maakond ja Rapla maakond), kogus 771 häält, ja valituks ei osutunud. 2023. aasta Riigikogu valimistel kandideeris ta parteituna erakonna Eesti 200 nimekirjas, kogus valimisringkonnas nr 4 (Harju- (v.a Tallinn) ja Raplamaa) 984 häält ning ei osutunud valituks. Septembris 2018 kuulutas Eesti Konservatiivne Rahvaerakond paljude massimeediakanalite kaudu, et "muusik ja heategevusliku MTÜ Saagu Valgus kauaaegne eestvedaja Siiri Sisask plaanib liituda" EKRE-ga ja "Siiri Sisask kandideerib Eesti Konservatiivse Rahvaerakonna nimekirjas" 2019. aasta Riigikogu valimistel. EKRE oli varemgi Sisaskit oma ridadesse kutsunud, aga tal olid siis teised tegemised, on Sisask selgitanud. ""Saagu Valgus" muutus sihtasutuseks ja mina olen jäänud vaid nõukogu liikmeks, tõmmanud end tahaplaanile ja aega on ka muuks. Ütlesin ühes seltskonnas, et jah, võibolla mul ei olekski midagi EKRE-ga liitumise vastu. Seepeale tuli EKRE pakkumine. Saime kevadel kokku ja huvi oli mõlemapoolne." Kuid juba 1. oktoobril 2018 teatasid massimeediakanalid, et Sisask loobub 2019. aasta riigikogu valimistel EKRE nimekirjas kandideerimast, kuna on enda sõnul oma "selgete väljaütlemistega samasooliste perede kaitseks tekitanud EKRE paljudes liikmetes pahameelt". EKRE esimees Mart Helme kinnitas siis, et kuna kooseluseaduse tühistamine on erakonna jaoks üks kõige olulisemaid väärtusküsimusi, siis "ei ole mõeldav, et järgmises fraktsioonis on liikmeid, kelle puhul me ei saa olla kindlad, et ta seda poliitikat oma häälega ei toeta". Võrreldavalt sarnane lugu oli just enne seda juhtunud Eesti Panga nõukogu endise esimehe Jaan Männikuga, kes teatas EKRE-ga liitumisest 2018. aasta augusti alguses ja 20 päeva hiljem loobus sellest. 1999 Suure Vankri auhind 2001 UNICEF-i aumärk 2003 UNICEF-i aastapreemia Sinilind 2005 Noorte Kommertskoja aastaauhind 2013 Vabariigi Presidendi tunnustus aasta parimatele vabatahtlikele 2015 Aadu Luukase missioonipreemia Tema vend oli helilooja Urmas Sisask. Õde-venda on ka koos esinenud, üheks viimaseks ühisesinemiseks jäi 2020. aasta 28. novembril Pärnu kontserdimajas toimunud kontsert "Õnne sünnipäevaks, Urmas Sisask ja Pärnu kontserdimaja!", kus toimus Urmas Sisaski "Naage sümfoonia op. 164" esiettekanne ja Siiri Sisask oli selle teose vokaalsolist. Siiri Sisaskil on esimesest abielust poeg Jost. Siiri Sisask elab Raplamaal Tamsi külas Sulu talus, mille viljakuivatisse ehitatud kontserdisaalis annab intiimseid kodukontserte. Vene keele sai ta selgeks lapsena igal suvel vene pioneerilaagris olles. Maarius Suviste. Siiri Sisask: ""Mis maa see on" muudkui kasvab. Ta elab nüüd oma elu." Õhtuleht.ee, 07.07.2011. Anna-Maria Veidemann-Makko. Siiri Sisask: „Olen õnnelik ka oma külmas toas!“ Õhtuleht.ee, 29.01.2024. Hanneli Rudi. Tuntud laulja loodud heategevuspood suleb uksed Postimees/Tarbija, 28.09. 2016. Siiri Sisask: elu meie ümber oleks nagu purjus ERR Menu, 13.10.2023. Siiri Sisask: tänu internaatkoolis kasvamisele olen nüüd keegi digileht.epl.delfi.ee Eesti Teatriliit. Siisi Sisask. Teet Korsten. Eesti tipplaulja tuletorniks on töö Põhjarannik/Postimees, 02.07.2012. Stina Andok. NÖFF alustas Siiri Sisaski fotonäitusega Raplamaa Sõnumid, 09.03.2022. Siiri Sisask: ma olen lihtsalt niivõrd erak ERR Menu, 11.04.2023. Aigi Viira. Siiri Sisask vallutab kontserdituuriga teatrilavad Postimees/Kultuur, 09.04.2001. Anu Saagim. Eesti muusika! Milliseid Siiri Sisaski laule eestlased enim armastavad? Õhtuleht.ee, 11.08.2017. Eesti filmi andmebaas. Mäekivi, Mirjam (3. aprill 2007). "Laari võimutsemine sundis Siiri Sisaski IRList lahkuma". Postimees. Vaadatud 22. veebruaril 2024. https://www.riigiteataja.ee/akt/630633 Kandidaat Siiri Sisask. Vaadatud 3. juuni 2023. "Valimisringkond nr 4". Vabariigi Valimiskomisjon. 20. aprill 2023. Vaadatud 22. veebruaril 2024. Siiri Sisask kandideerib Eesti Konservatiivse Rahvaerakonna nimekirjas EKRE koduleht, 29.09.2018. Siiri Sisask liitub EKRE-ga ja kandideerib riigikogu valimistel ERR Uudised, 29.09.2018. Toomas Sildam. Siiri Sisask: tahtsin viia EKRE-sse uut tuult ERR Uudised, 03.10.2018. Ka Siiri Sisask loobus EKRE ridades kandideerimisest ERR Uudised, 01.10.2018. Jaan Männik loobus EKRE ridades riigikokku kandideerimisest ERR Uudised, 12.09.2018. President Ilves tunnustas parimaid vabatahtlikke Eesti Vabariigi Presidendi koduleht, 08.12.2013. Õnne sünnipäevaks, Urmas Sisask ja Pärnu kontserdimaja! Tutvustus Eesti Kontserdi kodulehel. November 2020. Helilooja Urmas Sisaski teosed Eesti Muusika Infokeskuse koduleht. Vaadatud 22.02.2024. Siiri Sisask ja Jaan Sööt on armunud. Õhtuleht, 12. juuli 2000. Teemaõhtu kommentaarid: 22 | Kohtumine. Siiri Sisask Sulu talu perenaise Siiri Sisaskiga vestleb Margus Saar. ERR Arhiiv, 16.09.2018. Siiri Sisaski koduleht Riigikogu liikme leht Teet Korsten Ürg ja jõud vahedal teral Sirp, 19. september 2003 ETV saade "Tähelaev. Siiri Sisask" ERR Arhiiv, 15. jaanuar 2006 Siiri Sisask lõikab läinud suve vilja Naised, 15. august 2008 Teet Korsten. Eesti tipplaulja tuletorniks on töö Põhjarannik, 30. juuni 2012 ETV saade "Plekktrumm. Siiri Sisask" ERR Arhiiv, 28. september 2015 Ursula Nõu. Siiri Sisask: tänu internaatkoolis kasvamisele olen nüüd keegi, epl.delfi.ee, 1. oktoober 2016 Jutusaade, Siiri Sisask. ERR Arhiiv, 15. mai 2016 Kohtumine. Siiri Sisask (alaliselt järelvaadatav telesaade) ERR Arhiiv, 19. aprill 2019 Teemaõhtu kommentaarid: 22 | Kohtumine. Siiri Sisask Sulu talu perenaise Siiri Sisaskiga vestleb Margus Saar. ERR Arhiiv, 16. september 2018 Vilja Kiisler. Siiri Sisask: mul on häbi. Eesti Päevaleht, 2. juuni 2023